વાંકાનેર પંથકમાં ગત રાત્રીથીજ ધીમી ધારે વરસાદ શરૃ થયા બાદ સવારથી મુશળધાર વરસાદ વરસવા લાગતા સાંજે ૪ કલાક સુધીમાં ૬ઈંચ પાણી વરસી જતાં નદી -નાળા-છલકાઈ ઉઠયા હતાં, રાતીદેવળી પાસેથી પસાર થતી આસોઈ નદીમાં ધસમસતા પાણીનું જોર અચાનક વધી જતા રાત્રીનાં જ રાતીદેવળીનાં નીચાણ વાળા વિસ્તારોમાં પાણી ઘૂસી જતાં આશરે ૫૦ જેટલા લોકોને સલામત સ્થળે ખસેડવા પાડયા હતાં, કોઈ જાનહારી થઈ ન હતી, જયારે તાલુકાનાં રાજાવડલા ગામ પાસે નદિમાંથી કાર લઈ ને પસાર થવા જતા બે યુવકો પાણીનો પ્રવાહ અચાનક વધી જતા કાર સમેત તણાવા લાગતાં રાજાવડલાનાં ગ્રામજનો એ આ બન્ને યુવકોને બચાવી લીધા હતાં, જોકે કાર તણાઈ ગઈ હોવાનું વાંકાનેર મામલતદાર પટેલે જણાવ્યું હતું.